kardosdrur/scandi-wiki huggingface dataset:
Jul det' cool

"Jul det' cool" er en julesang af den danske hip hop-gruppe MC Einar. Den udkom den 24. november 1988 på CBS Records. "Jul' det cool" er blevet beskrevet som en "anti-julesang", og er ifølge MC Einar "et satirisk og syrligt modspil til forbrugs-julen, hvor danskerne æder og bruger penge så uanstændigt, at depressionerne følger i kølvandet i januar".  "Jul det' cool" benytter en sampling af nummeret "Sleigh Ride" fra albummet Christmas Wonderland (1963) indspillet af Bert Kaempfert and His Orchestra, som er komponeret af den amerikanske komponist Leroy Anderson i 1949 og 77 procent af de royalties sangen indtjener går til Anderson. Sangen var ifølge Koda den mest spillede julesang på dansk radio i perioden 2008-2012. I december 2013 modtog singlen guld for 900.000 streams.

Baggrund 

Teksten til "Jul det' cool" er skrevet af rapper Nikolaj Peyk og Jørgen Juul fra pladeselskabet CBS. Peyk beskrev i 2004 tekstens indhold: 

Sangen indeholder en voiceover, der lyder "Øyvind er blevet væk fra sin mor og kan afhentes i kundeservice", og det var møntet på Øyvind Hagen Traberg aka. MC Swan fra rapgruppen Rockers By Choice. Forsangeren fra MC Einar, Einar Enemark, har udtalt at Traberg "blev stiktosset og ville pande os ned, hvis han mødte os på gaden".

Spor 
7" vinyl (1988)
"Jul det' cool" – 5:56
"Et rigtig juleeventyr" – 3:10

12" vinyl / CD single (1988)
"Jul det' cool" – 5:56
"Et rigtig juleeventyr" – 3:10
"Superskufle" – 5:17
"Jul det' cool" (instrumental version) –  5:01

CD single (1994)
"Jul det' cool" – 5:55

Hitliste

Referencer 

Hiphop-sange
Sange fra 1988
Julesange
Singler fra 1988
MC Einar
Johan den Gode

Johan den Gode (Johann der Gute eller Jean le Bon) kan henvise til flere regenter med dette navn:

 Johan 1. (1357-1433) – konge af Portugal 1385-1433.
 Johan 2. (1319-1364) – Konge af Frankrig 1350-1364.
 Johan 2. (1840–1929) – Fyrste af Liechtenstein 1858–1929.
Rye (Gørlev Sogn)

Rye er en lille vestsjællandsk landsby med ca. 150 indbyggere i Gørlev Sogn mellem Slagelse og Kalundborg, knap to km syd for Gørlev. For år tilbage var der både en smedie, to autoværksteder, bager, købmand, champignonfabrik, Figurhaven, rideskole og skole.

Lokaliteter i Kalundborg Kommune
Line Holm Nielsen

Line Tolstrup Holm (f. Nielsen) (den 26. juli 1975) er en dansk journalist og forfatter.

Holm blev student fra Amtsgymnasiet i Hadsten i 1994; bachelor i idéhistorie ved Århus Universitet i 1999 og journalist fra Danmarks Journalisthøjskole i 2004.
Siden 2004 har hun været featureskribent på Berlingske.
I 2012 udgav hun singlen Kuppet - Historien om danmarkshistoriens største kup, der i 2013 udkom i bogform hos People's Press.

Holm modtog i 2010 Kristian Dahls Mindelegat og hun var nomineret til Cavlingprisen i både 2011 og 2012.

Henvisninger 

Journalister ved Berlingske
Faglitterære forfattere fra Danmark
Studenter fra Amtsgymnasiet i Hadsten
Bakteriofagterapi

Baketriofagterapi eller fagterapi er behandling med bakteriofager for at bekæmpe en bakterie-infektion. Princippet blev beskrevet omkring 1920, altså før penicillin og andre antibiotika blev opdaget og udviklet til effektive behandlingsmidler. Bakteriofager blev opdaget netop på grund af deres evne til at reproducere i en sygdomsfremkaldende bakterie, slå den ihjel og derved kurere patienten.

I en tid med stærkt øget antibiotikaresistens og deraf følgende omsiggribende livstruende og persisterende infektioner kan bakteriofagterapi være et behandlingsalternativ. Derfor forsker man i at opdrætte bakteriofager mod multiresistente bakterier.

Eksterne links og henvisninger

 Bakteriofager slår direkt mot resistenta bakterier. sverigesradio. se
 A virus, fished out of a lake, may have saved a man’s life — and advanced science. STAT 2016 
 As The World Focuses on Coronavirus Another Devastating Health Threat Is Brewing. ScienceAlert 2020

Vira
Biokemi
Medicinske behandlinger
Let Love Be Love

"Let Love Be Love" er en julesang skrevet af den danske sangskriver og producer Remee. Sangen er fremført af Juice, S.O.A.P., Christina Undhjem, og Remee. "Let Love Be Love" udkom som single i 1998 på Universal Music og Sony Music.

Sangen var ifølge Koda den anden mest spillede julesang på dansk radio i perioden 2008-2012. I december 2013 modtog singlen guld for 900.000 streams.

Baggrund 
"Let Love Be Love" er skrevet til Remees datter, som et råd til hende i livet:

Det var sangerinderne på sangen dog ikke klar over ved indspilningen, fandt først ud af det flere år senere.

Spor 
CD single (1998)
"Let Love Be Love" – 4:53

CD single (1999)
"Let Love Be Love" (original version) – 4:51
"Let Love Be Love 99'" (R&B cut) – 5:10
"Let Love Be Love 99'" (club radio) – 3:55
"Let Love Be Love 99'" (club extended) – 7:01
"Let Love Be Love (Around the Tree)" (instrumental) – 4:56

Medvirkende 

De medvirkende på sangen er:
Remee – sangskriver, producer, arrangement, vocal producer, vokal, strygerarrangement
The Shack – arrangement, keyboard, trommeprogrammering
Peter Biker – vokal producer, mixer
Peter Iversen – mixer, tekniker
 – vokal
Eve Louise Horne – vokal
Anne Rani – vokal
Christina – vokal
Line – vokal
Heidi – vokal
Susanne Carstensen – baggrundsvokal
Jimmy Ray – baggrundsvokal

Tue Röh – strygerarrangement, Fender Rhodes
Jakob "Jack" Christensen – bas
Jonas Krag – guitar
Nis Bøgvad – tekniker
Kenneth Kikkenborg – tekniker
Christian Skriver – tekniker
Jacques Pedersen – tekniker
Lehnert Kjeldsen – mastering
Søren Rasted – yderligere arrangement
Claus Norreen – yderligere arrangement
Chief 1 – yderligere arrangement

Hitlister

Kilder 

Popsange
Sange fra 1998
Sange fra 1999
Julesange
Syvmands rugby

Syvmands rugby (engelsk: Rugby sevens) er en variant af rugby, hvor hvert hold har syv spillere på banen. Syvmands rugby findes både inden for rugby union og rugby league.

Syvmands rugby er på OL-programmet i 2016.

Rugby
Carlin Isles

Carlin Isles (født 12. november 1989) er en amerikansk rugbyspiller fra Massillon, Ohio. Han spiller for øjeblikket på det amerikanske syvmands rugby landshold.

Carlin Isles anses for at være verdens hurtigste rugbyspiller. Før han begyndte at spille rugby, dyrkede han atletik, hvor han blev noteret for at løbe 100 meter på 10,24 sekunder, hvilket gjorde ham til nr. 36 på den amerikanske sprinterliste.

Som rugbyspiller begyndte han som amatørspiller i 2013 i den amerikanske klub Gentlemen of Aspen RFC, der spiller syvmands rugby. I marts 2014 skiftede han til den professionelle rugbyklub Glasgow Warriors, der spiller 15 mands rugby.

Noter

Eksterne links 
 Fast track grantland.com
 

Rugbyspillere fra USA
Riverside Jazzclub (Odense)

Riverside Jazzclub i Odense var i 1950'erne og 1960'erne Danmarks største jazzklub. Jazzklubbens første tlhørssted i Højskoleforeningens bygning i Slotsvænget. Der blev spillet musik af mange bands, mest traditionel jazz bl.a. leveret af husorkesteret, Riverside Jazzband. Andre bands var Pater Johans Jazzmen, Jazzclub, Papa Bue og Rosita Thomas,

På et tidspunkt var der over 12.000 medlemmer.

Det store medlemstal gav basis for arrangementer med nogle af jazzens store navne.

 Louis Armstrong gav to koncerter i Fyns Forum i januar 1959
 George Lewis gav koncert den 7.2. 1959 i Fyens Forum.
 Chris Barber gav koncert i februar 1958 Fyns Forum

Eksterne links og referencer 

 Louis Armstrong i Fyns Forum 1959
 Chris  Barber i Riverside Jazzclub 1958
 Odense, danseaften i jazzklub 1960. Fynske billeder.dk
 Pater Johans Jazzmen på Riverside. Fynske billeder.dk

Spillesteder i Odense
Tingdalsøerne

Tingdalssøerne er  betegnelsen for en række med fire fredede lobeliesøer i Midtjylland, beliggende i et næringsfattigt skovområde sydvest for Bryrup i Silkeborg Kommune. Søerne ligger i Natura 2000 området nr. 53 Sepstrup Sande, Vrads Sande, Velling Skov og Palsgård Skov. Søerne der ligger i en ca. 8 km lang nord-sydgående dal, er overvejende omgivet af skov og hede, og de har ikke nogen egentlige tilløb, men afvandes mod syd til Boest Bæk der fortsætter til Halle- og Stigsholm Sø og videre i Mattrup Å mod Gudenå. Et område på  343 hektar med søerne og deres omgivelser, blev fredet i 1987.

Søerne er (fra nord mod syd) Rævsø på 5,9 ha, Grane Langsø på 12ha, Kalgård Sø på  9,8 ha og Kongsø på 3,3 ha .
Grane Langsø kaldes somme tider  ”Danmarks klareste sø”, fordi man kan se bunden ved 10 meters dybde, hvor man i de fleste søer kun kan  se 1 meter ned i vandet.

Eksterne kilder/henvisninger 

Søer i Silkeborg Kommune
Bockhorn (Friesland)

Bockhorn er en kommune i Landkreis Friesland i den tyske delstat Niedersachsen,. Den ligger omkring 15 km sydvest for Wilhelmshaven, og 30 km nordvest for Oldenburg. Historisk lå den i den tidligere stat Oldenburger Land

Geografi 

Bockhorn grænser mod vest og nord til kommunen Zetel, mod øst til byen Varel (begge i Landkreis Friesland) og mod syd til byen Westerstede og kommunen Wiefelstede (begge i Landkreis Ammerland). Mod nordøst ligger Bockhorn på en fire kilometer lang strækning ud til Jadebusen, der er en havbugt af Nordsøen.

Inddeling 
I kommunen Bockhorn er der udover byen Bockhorn disse landsbyer og bebyggelser:
Adelheidsgroden, Blauhand, Bockhornerfeld, Bredehorn, Ellenserdammersiel, Goehlriehenfeld, Grabstede, Jührdenerfeld, Kranenkamp, Moorwinkelsdamm, Osterforde, Petersgroden og Steinhausen.

Personer fra Bockhorn 
 Diedrich Uhlhorn (1764-1832), opfinder

Eksterne kilder/henvisninger 

 Officielt websted
Vintgar

Vintgar er en 1,6 km lang kløft i Slovenien ved landbyen Zgornje Gorje, 4 km nordvest for Bled. I kløften løber floden Radovna mellem stejle klippesider, der er mellem 50 og 100 m høje; kløften falder 250 m fra starten til slutningen, og undervejs finder man erosionsfænomener som damme og strømfald. Ved slutningen af kløften er der i floden et 13 m højt vandfald, kaldet Šum.

Eksterne henvisninger 

Kløfter
Sloveniens geografi
SmartBird

SmartBird er et autonomt, ultralet, ubemandet luftfartøj udviklet af Festos Bionic Learning Network med henblik på forbedret aerodynamik og manøvrerbarhed. Der er tale om en ornitopter modelleret efter sølvmågen. Den vejer 450 g og har et vingefang på 1,96 m. I april 2011 blev SmartBird første gang præsenteret på Hannover Messen. 

UAV og droner
Sande (Friesland)

Sande er en kommune i Landkreis Friesland i den tyske delstat Niedersachsen. Den ligger ud til havbugten Jadebusen, omtrent 7 km sydvest for Wilhelmshaven, og 12 km sydøst for Jever.

Nabokommuner 
Sande grænser mod nord til byen Schortens, mod nordøst til den kreisfri by Wilhelmshaven, mod syd til kommunen Zetel og mod vest til kommunen Friedeburg.

Inddeling 
Kommunen Sande består af de fem bydele Sande, Neustadtgödens, Cäciliengroden, Mariensiel og Dykhausen.

Området fra den tidligere kommune Gödens: Altgödens, Dykhausen, Gödens og Neustadtgödens gehört har siden kommunalreformen i 1972 hørt under Sande og dermed til Landkreis Friesland (det var tidligere en del af Landkreis Wittmund).

Sande ligger ved jernbanen der forbinder Oldenburg med Wilhelmshaven, men en planlagt forbindelse til fragthavnen JadeWeserPort kommer ikke gennem Sande.

Eksterne kilder/henvisninger 

 Officielt websted
Casemiro

Carlos Henrique Casimiro (født 23. februar 1992), kendt som Casemiro, er en brasiliansk fodboldspiller, som spiller for Premier League-klubben Manchester United og Brasiliens landshold.

Klubkarriere

São Paulo 
Casemiro kom til São Paulos ungdomsakademi som 11-årig i 2002, og var anfører for samtlige ungdomshold i sin tid i akademiet. Casemiro blev som 17-18 årig rykket permanent op på førsteholdet. Han gjorde sin professionelle debut med São Paulo den 25. juli 2010.

Real Madrid 
Casemiro skiftede i januar 2013 til Real Madrid på en lejeaftale, og blev med det samme sendt ned på reserveholdet. Casemiro imponerede her, og blev den 20. april samme år givet sin debut for førsteholdet. Efter sæsonen blev aftalen gjort permanent, og Casemiro skrev en 4-årig kontrakt med klubben.

Leje til FC Porto 
Casemiro blev udlejet til portugisiske FC Porto i 2014-15 sæsonen.

Real Madrid retur og gennembrud 
Som del af Casemiros aftale med Porto, havde den portugisiske klub muligheden for at gøre aftalen permanent efter sæsonen, men Real Madrid ønskede ikke at miste ham, og betalte en tilbagekøbsklausul for at beholde ham.

Efter han retur til klubben var han hovedsageligt brugt som rotationsspiller, men efter ankomsten af Zinedine Zidane som træner, fik Casemiro sit store gennembrud på førsteholdet, hvor han blev en fast del af mandskabet. Han spillede over de næste sæsoner som fast mand. I sin tid i klubben var han med til at vinde Champions League 5 gange og det spanske mesterskab 3 gange.

Manchester United 
Casemiro skiftede i august 2022 til Manchester United.

Landsholdskarriere

Ungdomslandshold 
Casemiro har repræsenteret Brasilien på flere ungdomslandshold.

Seniorlandshold 
Casemiro debuterede for det brasilianske landshold den 15. september 2011, i en alder af kun 19 år. Han var del af Brasiliens trup til VM 2018, samt Copa América i 2015, 2016, 2019 og 2021.

Kilder

Eksterne henvisninger 

 Transfermarkt | Spillerinfo
 Soccerway | Spillerinfo
 Footballtop | Spillerinfo

Fodboldspillere fra Brasilien
Fodboldlandsholdsspillere fra Brasilien
Fodboldspillere fra São Paulo FC
Fodboldspillere fra Real Madrid CF
Fodboldspillere fra FC Porto
Fodboldspillere fra Manchester United F.C.
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Deltagere ved Copa América 2015
Deltagere ved Copa América Centenario
Deltagere ved Copa América 2019
Deltagere ved Copa América 2021
Nacho Fernández

José Iglacio Fernández Iglesias (født 18. januar 1990 i Madrid, Spanien), bedre kendt som Nacho, er en spansk fodboldspiller, der spiller som forsvarsspiller for La Liga-klubben Real Madrid.

Klubkarriere

Real Madrid 
Nacho blev født i Madrid og skiftede i 2001 som 11-årig til Real Madrid, og kom ind på klubbens akademi. Her kæmpede han sig op fra akademiet helt op til Real Madrid B i 2009. Nacho blev til en rigtig vigtig spiller for holdet og præsterede fremragende. Han præsterede så godt, at han i 2011 fik sin debut for senior truppen. 

Den 13. april 2011 fik han både sin senior debut og La Liga debut i 3-6 sejren imod Valencia CF, hvor han spillede hele kampen som venstre back. 

Den 2. september 2012 valgte træner José Mourinho at rykke Nacho, Álvaro Morata og Jesús op på senior truppen, men var stadig til rådighed for Real Madrid B. Nacho blev først i 2013 permanent rykket op på senior truppen, hvor han fik rygnummer 18, eftersom den tidligere indehaver af nummeret, Raúl Albiol, skiftede til Napoli. Han spillede i alt hele 111 kampe for Real Madrid B.

Landshold 
Nacho fik sin debut for det spanske landshold i september 2013 imod Genèves landshold, hvor han erstattede holdkammeraten Sergio Ramos.

Nacho har herudover har Nacho repræsenteret landets U16, U17, U19 samt U21 landshold.

Personlige liv 
Nacho's bror, Álex Fernández, er også professionel fodboldspiller. Álex Fernández er også et produkt at Real Madrid, og han fik sin senior debut i samme kamp som Nacho gjorde.

Eksterne henvisninger 

 Transfermarkt.co.uk | Spillerinfo
 Real Madrids hjemmeside | Spillerinfo
 Goal.com | Spillerinfo
 Espnfc.com | Spillerinfo

Fodboldspillere fra Spanien
Fodboldspillere fra Real Madrid CF
Shia Islam i Libanon

Shia Islam i Libanon refererer til et Shia-muslimsk samfund, som har en betydelig tilstedværelse i Nordlibanon (Kesrawan og Batroun) såvel som i syd, dvs. i Bekaa-dalen og i kystbyerne syd for Beirut.

Ifølge Sir Richard Francis Burton,er Metawali'erne af persisk afstamning, og de følger generelt påbuddene indenfor Shiatroen, skønt deres tilbedelse også omfatter pilgrimsfærd til ruinerne af templet, som ærer Ishtar (Ashtaroth) i Apheca. Der henvender de sig med hvad, som nu ligger dem på hjerte, til Sayyidat al-Kabirah, ("Vor Frue"). Af den grund bliver de ofte anklaget for kætteri af rettroende muslimer.

Historie 
Det Osmanniske Riges suverænitet var i vidt omfang kun nominel i Libanon. Baalbek var i 1900-tallet i virkeligheden under Metawalikontrol.

Syv Metawalilandsbyer blev lagt ind under det britiske mandatområde i Palæstina, og de blev affolkede under den arabisk-israelske krig i 1948 og genbefolket med europæiske jøder.

Noter 

Shia-islam
Islam
Libanon
Elliot Lee

Elliot Robert Lee (født 16. december 1994 i Durham, England) er en engelsk fodboldspiller, der spiller som angriber for Wrexham

Klubkarriere

West Ham United 
Lee startede med at spille for klubbens ungdomshold, hvorefter han i 2011 fik sin debut for klubbens senior reserve hold. Men i august 2012 skrev Lee under på sine første professionelle kontrakt. Han første kamp for West Ham United var den 1. januar 2013 imod Norwich City, hvor han sad på bænken hele kampen. Men den 16. januar 2013 fik han sin professionelle debut i 1-0 nederlaget på Old Trafford imod Manchester United i FA Cuppen, hvor han i 78' minut erstattede Ricardo Vaz Tê.

Udlån hos Colchester United 
Den 22. oktober 2013 skrev Lee under på en 1 måned lang kontrakt med Colchester United. Han scorede sit første mål for klubben den 2. november 2013 imod Rotherham United. Den 21. november 2013 vendte Lee tilbage til West Ham eftersom han havde spillet fire ligakampe og scoret et ligamål for klubben.

Personlige liv 
Elliot Robert Lee er søn af tidligere Newcaslte United profil og landsholdsspiller Rob Lee. Han er også lillebror til en anden professionel fodboldspiller, nemlig hans storebror Oliver Lee, som også har spillet i West Ham United.

Eksterne henvisninger 

Fodboldspillere fra England
Fodboldspillere fra West Ham United F.C.
Fodboldspillere fra Colchester United F.C.
Jonathan Taylor Thomas

Jonathan Taylor Thomas (født 8. September, 1981 i Bethlehem, Pennsylvania, USA) er en amerikansk skuespiller, der som børnestjerne var med i serien "Ti Tommelfingre" (Home Improvement) fra 1991-1999, som Randy Taylor, og han har lagt stemme til unge Simba i Disneys Løvernes Konge (fra 1994) derudover har han medvirket i andre film og tv-serier.

Eksterne henvisninger 
 

Børneskuespillere fra USA
Óliver Torres

Óliver Torres Muñoz (født 10. november 1994 i Navalmoral de la Mata, Spanien) bedre kendt som bare Óliver, er en spansk fodboldspiller, der er midtbanespiller for Porto i Portugal.

Derudover spiller han også på Spaniens U19 samt U21 landshold.

Klubkarriere

Atletico Madrid 
Óliver skiftede til Atlético Madrid i sommeren 2008 som 13-årig. Han spillede i 4 år på klubbens ungdomshold (2008-2012), indtil han i 2012 blev rykket op på senior truppen af træner Diego Simeone.

Den 20. august 2012 fik Óliver sin professionelle debut i 1-1 opgøret imod Levante UD, hvor han i 64' minut erstattede Adrián López. 

Den 1. oktober 2013 fik Óliver sin Champions League debut imod FC Porto i gruppespillet, hvor han erstattede en skadet Raúl García og spillede de sidste 12 minutter. Hermed blev han med sine 18 år og 10 måneder den 4. yngste spiller til at debutere i Champions League. 

Den 27. oktober 2013 scorede Óliver sit først professionelle mål. Han scorede inden for 1 minut i 5-0 sejren imod Real Betis.

Villarreal CF 
For at opnå noget mere førsteholds-fodbold, udlejede Atlético Madrid deres stortalent ud til Villareal, den 31. januar 2014.

FC Porto 
I sommerpausen 2014, lige efter tilbagevendelsen fra udlejningen hos Villarreal, blev hen igen udlejet. Denne gang til portugisiske FC Porto.

Landshold 
Óliver har endnu ikke spillet for det spanske A-landshold, men har repræsenteret landet på ungdomsniveau.

Eksterne henvisninger

Referencer 

Fodboldspillere fra Spanien
Fodboldspillere fra Atlético Madrid
Fodboldspillere fra Villarreal CF
Fodboldspillere fra FC Porto
Dragana Cvijić

Dragana Cvijić (født 15. marts 1990 i Beograd, Serbien) er en serbisk håndboldspiller, der spiller for CSM Bucuresti og for Serbiens kvindehåndboldlandshold. Hun blev valgt til All Star-holdet under VM-slutrunden på hjemmebane i 2013.

Referencer

Eksterne henvisninger 
 

Håndboldspillere fra Serbien
Håndboldspillere fra ŽRK Budućnost
Håndboldspillere fra CSM București (kvindehåndbold)
Håndboldspillere fra ŽRK Vardar
Personer fra Beograd
Norge ved vinter-OL 2014

Norge deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

 
Marit Bjørgen fik tre guldmedaljer i langrend.

Lande ved vinter-OL 2014
2014
Seriemaer

 
Seriemaer (Cariamidae) eller slangetraner er en lille familie af fugle med kun to arter i hver sin slægt. De lever begge i Sydamerika og færdes mest på jorden. Deres længde er for begges vedkommende omkring 90 centimeter.

Familien er den eneste i ordnen Cariamiformes, men er nogle gange blevet henført til Gruiformes.

Arter 
 Seriema, Cariama cristata
 Chunga , Chunga burmeisteri

Billeder

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Thomas Rowlandson

Thomas Rowlandson (født 14. juli 1756 i London, død 22. april 1827) var en engelsk tegner.

Efter afslutningen af skolegangen tog han som 16-årig til Paris, hvor han brugte to år på et akademi for tegnere. Efter opholdet i Paris påbegyndte Rowlandson studier ved Royal Academy of Arts i London. 

Han var som tegner en skildrer af samtiden med motiver fra Paris, Tyskland og frem for alt London og engelske typer fra alle samfundslag. 

Han levede en libertiners liv og spillede sine penge op lige så hurtigt som han tjente dem. Han kunne måle sig med Hogarth, han havde en grovkornet humor, der ofte var rå og kynisk, satiren var brutal og lasterne blev skildret uden noget filter. 

Rowlandson var en udpræget personlighed samtidig med, at han var en repræsentant for samtidens England. 

Til Rowlandsons mest betydende værker henregnes serierne The microcosm of London (1808), The tours of Dr Syntax (1812-21), The English Dance of Death (1815-16) samt illustrationer til "The humorist". Han fremstillede også en række tegninger og tryk af erotiske motiver.

Noter

Kilder og eksterne henvisninger  

 
 Oxford Dictionary of National Biography
 Samling af værker på Victoria and Albert Museum

Galleri 

Tegnere fra England
Humorister fra Storbritannien
Briter i 1700-tallet
Briter i 1800-tallet
Personer fra London
Illustratorer fra Storbritannien
Vimisørisk

Vimisørisk (wymysiöeryś) er et stærkt truet vestgermansk sprog, som i 2006 kun blev talt af 70 mennesker i Wilamowice, Polen. Sproget skrives med det polske alfabet. 

Fader vor på vimisørisk:

Højtyske sprog
Sprog i Polen